CELEX: 62017TN0620
Language: bg
Date: 2017-09-08 00:00:00
Title: Дело T-620/17: Жалба, подадена на 8 септември 2017 г. — Teollisuuden Voima/Комисия

27.11.2017   
            
            
               BG
            
            
               Официален вестник на Европейския съюз
            
            
               C 402/43
            
         Жалба, подадена на 8 септември 2017 г. — Teollisuuden Voima/Комисия
   (Дело T-620/17)
   (2017/C 402/57)
   Език на производството: английски
   
      Страни
   
   
      Жалбоподател: Teollisuuden Voima Oyj (Eurajoki, Финландия) (представители: M. Powell, Solicitor, Y. Utzschneider, K. Struckmann и G. Forwood, lawyers)
   
      Ответник: Европейска комисия
   
      Искания на жалбоподателя
   
   Жалбоподателят иска от Общия съд:
   
               —
            
            
               да отмени Решение (EС) 2017/1021 на Комисията от 10 януари 2017 г. относно държавна помощ SA.44727 2016/C (ex 2016/N), която Франция възнамерява да предостави в полза на групата Areva (1),
            
         
               —
            
            
               да осъди Комисията да заплати съдебните разноски.
            
         
      Основания и основни доводи
   
   В подкрепа на жалбата си жалбоподателят излага пет основания.
   
            
               1.
            
            
               Първото основание е липса на достатъчно изложение на мотивите на Комисията, в противоречие с член 296 ДФЕС, поради прекомерните заличавания в публикувания вариант на обжалваното решение, което възпрепятства възможността на жалбоподателя да се запознае със съображенията за него и на Съда да осъществи контрола си за законосъобразност.
            
         
            
               2.
            
            
               Второто основание е явни грешки в преценката относно преструктурирането на дългосрочната жизнеспособност на групата Areva.
               
                           —
                        
                        
                           Жалбоподателят се позовава в това отношение на Насоките на Комисията за държавна помощ за оздравяване и преструктуриране на нефинансови предприятия в затруднено положение, които изискват планът за преструктуриране да възстановява дългосрочната жизнеспособност на получателя на помощта в рамките на разумен срок и въз основа на реалистични предположения (2).
                        
                     
         
            
               3.
            
            
               Третото основание е явни грешки в преценката на предложените мерки за ограничаване на нарушаването на конкуренцията на основния пазар, на който групата Areva ще бъде активна след преструктурирането.
            
         
            
               4.
            
            
               Четвъртото основание е грешка в преценката, доколкото одобрението на държавната помощ е подчинено на неподходящи и недостатъчни условия.
            
         
            
               5.
            
            
               Петото основание е явна грешка в преценката, че държавната помощ е съвместима с вътрешния пазар, предвид факта, че предложеният план за преструктуриране не предоставя достатъчно гаранции, че Areva ще бъде в състояние да приключи своевременно проекта OL 3, влизайки по този начин в противоречие с някои други цели в ДЕС, които е трябвало да бъдат взети предвид при преценката на съвместимостта на държавната помощ.
            
         
      (1)  ОВ L 155, 2017 г., стр. 23.
   
      (2)  ОВ C 249, 2014 г., стр. 1, точка 47.